Време е за малко сърф... и момчета | Fashion Inside
Време е за малко сърф… и момчета
Лятното настроение няма как да не ни донесе свежи мисли за любов, приключения, влюбвания и много красота. Именно плажът и нощите са мястото, на което се случват най-вълнуващите истории, за които си спомняме в студените зимни нощи. Истината, обаче е, че няма как да не споменем летните дни, солената кожа и коса, златния тен и всички красиви мъже и жени, които срещаме по плажовете. Днес ще се насладим на мъжката красота и по-скоро на една определена порода мъже, които са особено екзотични. За щастие, можем да ги открием и по нашите плажове, особено ако се преместим на юг. Където има вятър, има вълни, а където има вълни, има сърфисти. Правило номер едно!
Обръщаме поглед към онези сякаш изваяни и атлетични тела, покрити с татуировки. Сърфистите владеят изкуството на вятъра и още едно, много по-важно изкуство. Онова на женските сърца. Колкото и да въздишаме, сякаш единственото, което вълнува мъжете, пленени от морето, е посоката и скоростта на вятъра. Но все пак, надяваме се, има шанс и за нас, особено в дъждовни дни. Мъжете сърфисти впечатляват не само със сексапил, но и с особен тип небрежност, която намираме за изключително интересна. А в комбинация със сърф дъската, са повече от неустоими.
Summer hotness: най-готините плажни мъже
Да, може би рядко ще видим сърифст, облечен с нещо различно от бански, но за какво ни е да го насилваме да носи костюм, например? Нали именно това, което ни привлича, е солената кожа, белезите на слънцето и мощта, с която танцуват в морето? Нямаше как да не им обърнем специално внимание, особено през август, когато, както сме чували, вятърът е доста удачен. И дори да не сме в Австралия и да не разгръщаме местно списание сме убедени, че дори и по нашите ширини има достатъчно качествени сърфисти, било то професионалисти, любители или аматьори. А и има ли значение? Важни са страстта, любовта към адреналина, стихиите и онази неоспорима мъжественост, с която се засилват към морето, сякаш няма какво да ги спре.
Направихме внимателна селекция от най-сексапилните сърфисти, на които попаднаха очите ни. Важно е да отбележим, че не разбираме абсолютно нищо от техническия аспект на този иначе доста вълнуващ спорт. В момента сме решили да сме просто момичетата на брега на морето, които тайно приближават камерата на телефоните си, за да видят отбизо лицата на тези митични същества. А след това да се отдадем на небрежен и приятен разговор, който, кой знае, може да ни сближи не само със сърф момчетата, но и с вълните. Докато този момент настъпи, разглеждаме с удоволствие и нашите фаворити.
време за мъжекрасоталетни дрехилятомъжеплажсекссексапилсекси
Модата на истинските мъже
7 пъти вдъхновени от Том Харди
Момчетата, които летят на кайт сърф